open-index/open-wikipedia-markdown huggingface dataset:
Volvo Masters Andalucia

**Volvo Masters Andalucia** er en golfturnering på Europatouren.

Frem til 2000 var turneringen kun kjent som *Volvo Masters*. Andalucía er regionen i Spania hvor turneringen har vært holdt siden starten i 1988. Bortsett fra et opphold mellom 1997&ndash;2001 har den alltid blitt spilt på Valderrama. Premiepotten i åpningsturneringen var 351&nbsp;690 pund, og pr. 2004 hadde den økt til 3&nbsp;750&nbsp;000 euro. Feltet består av rundt 60 av de øverste spillerne på pengelisten på Europatouren. Turneringen avholdes én uke før The Tour Championship for å gi spillere som er medlem av begge tourene anledning til å delta.

## Vinnere
* 2006: Jeev Milkha Singh 
* 2005: Paul McGinley 
* 2004: Ian Poulter, England
* 2003: Fredrik Jacobson, Sverige
* 2002: Bernhard Langer, Tyskland, og Colin Montgomerie, Skottland (valgte å dele tittelen da mørket falt på)
* 2001: Padraig Harrington, Irland
* 2000: Pierre Fulke, Sverige
* 1999: Miguel Angel Jiménez, Spania
* 1998: Darren Clarke, Nord-Irland
* 1997: Lee Westwood, England
* 1996: Mark McNulty, Zimbabwe
* 1995: Alex Cejka, Tyskland
* 1994: Bernhard Langer, Tyskland
* 1993: Colin Montgomerie, Skottland
* 1992: Sandy Lyle, Skottland
* 1991: Rodger Davis, Australia
* 1990: Mike Harwood, Australia
* 1989: Rohan Rafferty, Nord-Irland
* 1988: Nick Faldo, England
Scandinavian Masters

**Scandinavian Masters** er en golfturnering på Europatouren som spilles i Sverige i slutten av juli eller begynnelsen av august hvert år, og er den eneste Europatour-turneringen som spilles i Skandinavia. Hovedsponsor fra 2009 er SAS. Den svenske turneringen på Europatouren ble innviet i 1973 og har hatt diverse navn opp igjennom årene. I 2010 var premiepotten 1&nbsp;600&nbsp;000 euro.

I 2009 ble turneringen spilt i Barsebäck, under navnet SAS Masters, og i 2010 under navnet Nordea Scandinavian Masters ble turneringen spilt på Bro Hof Slott GC. I 2011 var navnet på turneringen Nordea Masters.

## Vinnere
* 2011 Alexander Norén, Sverige
* 2010 Richard S. Johnson, Sverige
* 2009 Ricardo Gonzalez, Argentina
* 2008 Peter Hanson, Sverige
* 2007 Mikko Ilonen, Finland
* 2006 Marc Warren, Skottland
* 2005 Mark Hensby, Australia
* 2004 Luke Donald, England
* 2003 Adam Scott, Australia
* 2002 Graeme McDowell, Nord-Irland
* 2001 Colin Montgomerie, Skottland
* 2000 Lee Westwood, England
* 1999 Colin Montgomerie, Skottland
* 1998 Jesper Parnevik, Sverige
* 1997 Joakim Haeggman, Sverige
* 1996 Lee Westwood, England
* 1995 Jesper Parnevik, Sverige
* 1994 Vijay Singh, Fiji
* 1993 Peter Baker, England
* 1992 Nick Faldo, England
* 1991 Colin Montgomerie, Skottland
* 1990 Craig Stadler, USA
* 1989 Ronan Rafferty, Nord-Irland
* 1988 Seve Ballesteros, Spania
* 1987 Gordon Brand jr., Skottland
* 1986 Greg Turner, New Zealand
* 1985 Ian Baker-Finch, Australia
* 1984 Ian Woosnam, Wales
* 1983 Sam Torrance, Skottland
* 1982 Bob Byman, USA
* 1981 Seve Ballesteros, Spania
* 1980 Greg Norman, Australia
* 1979 Sandy Lyle, Skottland
* 1978 Seve Ballesteros, Spania
* 1977 Bob Byman, USA
* 1976 Hugh Baiocchi, Syd-Afrika
* 1975 George Burns, USA
* 1974 Tony Jacklin, England
* 1973 Bob Charles, New Zealand
## Eksterne lenker
*
Colin Montgomerie

**Colin Stuart Montgomerie** (født 23. juni 1963 i Glasgow) er en skotsk profesjonell golfspiller. Han har kallenavnet «Monty».

Montgomerie har rekorden med flest sesongavslutninger øverst på Europatourens pengeliste (tidligere kjent som *Order of Merit*), hvert år fra 1993 til 1999 og dessuten 2005. Han har vunnet 31 turneringer på touren. 

Han har kommet på andreplass i fem ''major''-turneringer: US Open Championship i 1994, 1997, 2006, PGA-mesterskapet i 1995 og British Open 2005.
 
Han kom inn blant de ti beste på verdensrankingen i golf for første gang i 1994 og lå som nummer 3 på sitt beste.

Montgomerie har spilt på åtte Ryder Cup-lag (1991, 1993, 1995, 1997, 1999, 2002, 2004, 2006) hvor han aldri er blitt beseiret i en single-match. I 2010 var han kaptein for det vinnende europeiske laget.

I seniorsammenheng (spillere over 50 år) har han vunnet bl.a. tre majorturneringer.

Han ble gjort til offiser av Order of the British Empire i 2004. Hans hjemmeklubb er Turnberry i Skottland, der Colin Montgomerie Golf Academy ligger.

## Referanser


## Eksterne lenker
* 
*
Lee Westwood

**Lee John Westwood** (født 24. april 1973) er en engelsk golfspiller. Han begynte å spille golf som 13-åring og ble profesjonell som 20-åring i 1993.

Som amatør vant han i 1991 Peter McEvoy Trophy og i 1993 British Youths Amateur Open Championship.

I 2000 vant han Europatourens Order of Merit, og i 2009 vant han pengelisten på touren igjen, nå kalt Race to Dubai.

I 2010 ble han den 13. av i alt 15 spillere som har toppet verdensrankingen i golf.

Han har vært med på å vinne Ryder Cup sju ganger, hvilket er rekord: i 1997, 2002, 2004, 2006, 2010,  2012 og 2014. Han deltok også da Europa tapte i 1999 og 2008. For sin egen del har han vunnet 20 matcher, spilt 6 uavgjort og tapt 15.

Westwood ble i 2011 utnevnt til medlem av Den britiske imperieordenen for sin innsats for golfsporten.

## Meritter
### Seire på Europatouren
* 1996: Volvo Scandinavian Masters
* 1997: Volvo Masters
* 1998: Deutsche Bank-SAP Open-TPC of Europe, National Car Rental English Open, The Standard Life Loch Lomond, Belgacom Open
* 1999: TNT Dutch Open, Smurfit European Open, Canon European Masters
* 2000: Deutsche Bank-SAP Open TPC of Europe, Compaq European Grand Prix, Smurfit European Open, Volvo Scandinavian Masters, Belgacom Open
* 2003: BMW International Open, Dunhill Links Championship
* 2007: Valle Romano Open de Andalucia, Quinn Direct British Masters
* 2009: Portugal Masters, Dubai World Championship
* 2011: Ballantine's Championship
* 2012: Nordea Masters
* 2014: Maybank Malaysian Open
### Seire på PGA-touren
* 1998: Freeport McDermott Classic
* 2010: St. Jude Classic

## Referanser


## Eksterne lenker
* 
*
Luke Donald

**Luke Donald** (født 7. desember 1977) er en britisk golfspiller. Han spiller hovedsakelig på PGA-touren, men er også medlem av Europatouren.

Donald ble profesjonell i 2001. I 2011 gikk han til topps på verdensrankingen i golf, da han slo Lee Westwood i omspill i BMW PGA Championship. 

I 2012 ble Donald utnevnt til medlem (MBE) av Den britiske imperieordenen for sin innsats for golfsporten. 

## Meritter
### Seire på PGA-touren
* 2012: Transitions Championship
* 2011: WGC–Accenture Match Play Championship, Children's Miracle Network Hospitals Classic
* 2006: The Honda Classic
* 2002: Southern Farm Bureau Classic

### Seire på Europatouren
* 2011: BMW PGA Championship, Barclays Scottish Open
* 2010: Madrid Masters
* 2004: Omega European Masters, Scandinavian Masters

### Ryder Cup
* 2004, 2006, 2010, 2012

## Referanser


## Eksterne lenker
* 
*
Miguel Ángel Jiménez

**Miguel Ángel Jiménez** (født 5. januar 1964) er en spansk profesjonell golfspiller.

## Meritter
### Seire på Europatouren
* 2014: Open de España
* 2013: Hong Kong Open
* 2012: UBS Hong Kong Open
* 2010: Omega Dubai Desert Classic, Alstom Open de France, Omega European Masters
* 2008: UBS Hong Kong Open
* 2005: Omega Hong Kong Open; The Celtic Manor Wales Open
* 2004: Johnnie Walker Classic; Algarve Open de Portugal; BMW Asian Open; BMW International Open
* 2003: Turespana Mallorca Classic
* 1999: Turespana Masters Open Andalucia; Volvo Masters
* 1998: Turespana Masters Open Baleares; Trophee Lancome
* 1994: Heineken Dutch Open
* 1992: Piaget Belgian Open

### Seire på Champions Tour
* 2014: Greater Gwinnett Championship

## Eksterne lenker
*
The Tour Championship

**The Tour Championship** er en golfturnering på PGA-touren, og den siste turneringen i sesongen. Den spilles på East Lake Golf Club i Atlanta i Georgia. Siden 2002 har den hatt det offisielle navnet *THE TOUR Championship presented by Coca-Cola*. Den ble avholdt første gang i 1991 som arvtaker til Nabisco Championship, som ble arrangert fra 1987 til 1990.

De 30 beste på PGA-tourens pengeliste etter den nest siste turneringen kvalifiserer seg til The Tour Championship, som er en av de rikeste turneringene i golf. 

Til og med 2006 fant turneringen sted tidlig i november, uken etter den tilsvarende turneringen i Europa, Volvo Masters Andalucia, noe som gjorde at spillere som er medlem av både PGA-touren og Europatouren fikk anledning til å spille i begge sesongavslutningsturneringene. Etter The Tour Championship ble pengelisten sluttført. Det ble arrangert flere turneringer mellom The Tour Championship og jul, men premiepenger som ble vunnet i disse var uoffisielle.

Fra 2007 ble turneringen den siste av de fire sluttspillturneringene i FedEx-cupen. Turneringen ble flyttet til september. Fra 2013 var det også den siste turneringen gjennom hele sesongen på PGA-touren.

## Vinnere

* 2025 Tommy Fleetwood, ENG
* 2024 Scottie Scheffler, USA
* 2023 Viktor Hovland, Norge
* 2022 Rory McIlroy, Nord-Irland
* 2021 Patrick Cantlay, USA
* 2020 Dustin Johnson, USA
* 2019 Rory McIlroy, Nord-Irland
* 2018 Tiger Woods, USA
* 2017 Xander Schauffele, USA
* 2016 Rory McIlroy, Nord-Irland
* 2015 Jordan Spieth, USA
* 2014 Billy Horschel, USA
* 2013 Henrik Stenson, Sverige
* 2012 Brandt Snedeker, USA
* 2011 Bill Haas, USA
* 2010 Jim Furyk, USA
* 2009 Phil Mickelson, USA
* 2008 Camilo Villegas, Colombia
* 2007 Tiger Woods, USA
* 2006 Adam Scott, Australia
* 2005 Bart Bryant, USA
* 2004 Retief Goosen, Syd-Afrika
* 2003 Chad Campbell, USA
* 2002 Vijay Singh, Fiji
* 2001 Mike Weir, Canada
* 2000 Phil Mickelson, USA
* 1999 Tiger Woods, USA
* 1998 Hal Sutton, USA
* 1997 David Duval, USA
* 1996 Tom Lehman, USA
* 1995 Billy Mayfair, USA
* 1994 Mark McCumber, USA
* 1993 Jim Gallagher jr., USA
* 1992 Paul Azinger, USA
* 1991 Craig Stadler, USA
* 1990 Jodie Mudd, USA
* 1989 Tom Kite, USA
* 1988 Curtis Strange, USA
* 1987 Tom Watson, USA

## Referanser


## Eksterne lenker
* Profil på PGATOUR.com
Ljodahått

**Ljodahått** (norrønt: *ljóðaháttr*) er et versemål som brukes i norrøn diktning.

Versemålet består av to *kortlinjer* og ei *full-linje*. Kortlinjene har hver to trykktunge stavelser som bindes sammen til ei *langlinje* med stavrim. Full-linja har to eller tre trykktunge stavelser med stavrim innafor linja. Altså: Innenfor hver halvstrofe er de to første linjene bundet sammen med stavrim, og så rimer den tredje på seg sjøl. I fornyrdislag, derimot, er to og to linjer bundet sammen (med stavrim) hele veien. Her er et eksempel fra Håvamål:

Ofte kan en merke en innholdsmessig motsetning mellom første og andre halvstrofe. Håvamål-strofen viser en kontrast mellom kroppens forgjengelighet i første halvstrofe og gjetordets uforgjengelighet i andre.

## Referanser
Bang Bang You’re Dead

***Bang Bang You’re Dead*** er en amerikansk TV-film fra 2002 med Tom Cavanagh og Ben Foster i hovedrollene.

## Handling
Filmen handler om Trevor Adams (Ben Foster), en litt unormal elev på en vanlig amerikansk high school. Han blir sett på som tilbakestående og rar av de fleste elevene og lærerne på skolen, og også sine foreldre. Han har tidligere sendt inn en bombe-trussel mot skolens fotballag på grunn av mobbingen han ble utsatt for, og etter det har han blitt sett på som en trussel mot medelevene sine. Trevor begynner nå å dokumentere all mobbingen han blir utsatt for med videokamera.

Skolens dramalærer, Val Duncan (Tom Cavanagh), ser Trevors potensial og blir etterhvert kameraten hans. Val tilbyr Trevor hovedrollen i et kontroversielt teater-stykke som bærer tittelen til filmen, *Bang Bang you’re dead*. Dette er historien om en tenåring som mister alt han har i livet sitt og blir en morder.
                             
Sinte foreldre vil stanse stykket, fordi de ikke vil la sine barn spille sammen med en gal bombemann. Trevor forsøker mislykket å ta livet sitt ved et par anledninger, og blir istedenfor med i en gjeng som tar han med ut i skogen, til et sted de drar for å ta ut aggresjonen sin. 

Val gir klassen i oppgave å lage en film om hvordan de har det i sitt eget liv. Trevors film inneholder scener hvor en av spillerne på fotballaget blir skutt, blir sett på som alt for voldelig og truende og resulterer i anmeldelse og arrestasjon. 

Mens Trevor er på politistasjonen blir rommet han ransaket av politiet som finner alle filmene hans, og de tas med til skolens administrasjon. De ser igjennom videoene, og blir sjokkert når de ser hvordan skolen egentlig er. 

Trevor, foreldrene og mange av mobberne blir kalt inn til møte, hvor rektor tar for seg all mobbingen på skolen. Trevor og gjengen hans planlegger også et angrep på skolen. De skaffer våpen, og kommer seg inn på skolen uten at noen merker det. Like før de skal til å angripe, griper Trevor inn.

## Medvirkende
* Tom Cavanagh i rollen som Mr. Val Duncan
* Ben Foster i rollen som Trevor Adams
* Randy Harrison i rollen som Sean
* Janel Moloney i rollen som Ellie Milford
* Jane McGregor i rollen som Jenny Dahlquist
* David Paetkau i rollen som Brad Lynch
* Eric Johnson i rollen som Mark Kentworth
* Kristian Ayre i rollen som Kurt
* Brent Glenen i rollen som Zach
* Gillian Barber i rollen som Principal Meyer
* Eric Keenleyside i rollen som Bob Adams
* Glynis Davies i rollen som Karen Adams
* Fred Henderson i rollen som Dan Dahlquist
* P. Lynn Johnson i rollen som Tanya Dahlquist
* Richard de Klerk i rollen som Jessie
* Steven Grayhm i rollen som Michael

## Eksterne lenker
*
Isomeri

**Isomeri** er et fenomen som innebærer at ulike kjemiske forbindelser kan ha samme molekylformel, men ulike arrangementer av atomene og derfor ulike egenskaper.

## Strukturisomeri
Strukturisomere forbindelser har samme molekylformel, men forskjellige strukturformler.

### Kjedeisomeri
Kjedeisomere forbindelser har samme molekylformel, men forskjellige arrangeringer av karbonatomene.

 
(iso-Butan)

### Stillingsisomeri
Stillingsisomere forbindelser har samme molekylformel, men forskjellige plasseringer av den funksjonelle gruppen.

### Funksjonsisomeri
Funksjonsisomere forbindelser har samme molekylformel, men forskjellige funksjonelle grupper.

### Tautomeri
Tautomeri er et spesialtilfelle av strukturell isomeri hvor intramolekylære reaksjoner fører til isomeri.

## Stereoisomeri
::*Se også* Stereoisomeri

Stereoisomere forbindelser har samme strukturformel, men forskjellige plasseringer av atomgruppene i rommet. En del slike isomerer kan dreie polarisert lys så polariseringen dreies til høyre, dexter-formen. Den motsatte isomeren vil dreie polariseringen til venstre, levo-formen.

### Optisk isomeri eller rom-isomeri
Hvis et karbonatom i en forbindelse er bundet til fire andre *forskjellige* grupper er karbonatomet et kiralt senter. Et molekyl som har ett kiralt senter finnes i to stereoisomere. Vi sier at molekylet er kiralt, som betyr at det ikke har symmetrilinjer.

### Geometrisk isomeri eller cis-trans-isomeri
En type cis-trans-isomere forbindelser har forskjellig plassering av atomgruppene på begge sider av en dobbeltbinding. Når to like grupper står på samme side av en dobbeltbinding kalles forbindelsen cis. Når de står på forskjellige sider, kalles forbindelsen trans.

Trans-cis-isomeri kan også forekomme på samme eller hver sin side i et molekyl som danner ringer med to sidegrupper. Gruppene kan da være plassert på samme side eller hver sin side av ringen.
Ian Poulter

**Ian Poulter** (født 10. januar 1976) er en engelsk golfspiller. Han var medlem av både PGA-touren og Europatouren, men spiller fra 2022 i LIV Golf.

Poulters første seier som profesjonell var i *Open de Côte d'Ivoire* på Challenge-touren i 1999, og han fikk spillerett på Europatouren gjennom kvalifiseringsskolen senere samme år. I hans første sesong (2000) vant han *Italian Open* og ble utnevnt til *Sir Henry Cotton Rookie of the Year*. Videre seire fulgte i hver av de neste fire sesongene. Han var blant de ti øverste på pengelisten (*Order of Merit*) i 2003 og 2004.

Poulter var med på det seirende europeiske laget i Ryder Cup i 2004, som gav ham spillerett på PGA-touren.

## Seire på Europatouren
* 2011 Volvo World Match Play Championship
* 2010 WGC–Accenture Match Play Championship, UBS Hong Kong Open
* 2009 Barclays Singapore Open
* 2006 Open de Madrid Golf Masters
* 2004 Volvo Masters Andalucia
* 2003 Celtic Manor Wales Open, Nordic Open
* 2002 Italian Open
* 2001 Moroccan Open
* 2000 Italian Open

## Eksterne lenker
* 
*
Gunder Gundersen

**Gunder Gundersen** (født 12. september 1930 i Asker, død 2. juni 2005 i Oslo) var en norsk kombinertløper og idrettsleder. Han har to VM-medaljer i kombinert (fra 1954 og 1958). Han representerte idrettsklubben Frisk Asker.

Han huskes kanskje best for oppfinnelsen som mange anser som kombinertsportens redning, den såkalte «Gunder-metoden». I 1959 ble han tildelt Holmenkollmedaljen.

## Liv og virke
Gundersen vant sin første tittel under junior-NM i kombinert i 1950. 

Før OL på hjemmebane i 1952 hadde han hatt gode resultater, men ble ikke med på det norske OL-laget. Få uker etter OL vant han Holmenkollrennet, i konkurranse med de beste fra OL. Han fikk Kongepokalen og Damenes pokal som beste kombinertløper. 

Han tok sølv under Ski-VM i Sverige i 1954, og vant skispelen i Lahtis i 1955. Før OL i 1956 var han skadet og kunne ikke delta, men under VM i 1958 ble han nummer tre. Under vinter-OL 1960 i Squaw Valley, USA ble han nummer 11.

Gundersen vant ytterligere 2 kongepokaler etter seire i kombinert i Holmenkollen i 1959 og 1960, samt NM i 1961. Han har en seier og i tillegg til dette ble han nummer to i Svenska Skidspelen i Falun fire ganger, og en Lahtis. 

Gundersen ble tildelt Holmenkollmedaljen i 1959 og Norges Skiforbunds Gullmedalje For Fremragende Innsats For Norsk Skiidrett i 1968. 

Gundersen startet Teknisk Komité Kombinert (TKK) i 1963. Han ble komitéens første formann og med det medlem i Skiforbundets styre. Han startet TKH i FIS og ble den første formann der også. Han var også teknisk sjef for kombinert under vinter-OL 1980 i Lake Placid, USA. 

Han skrev sitt navn inn i skihistorien da han etter en idé av journalist Vera Reff i *[[Aftenposten]]* lanserte «Gunder-metoden» i kombinert. Den går ut på at man hoppet først og regnet om poengsummene til tid. Tidene var utgangspunktet for startrekkefølgen, og startintervallene i langrennet, og førstemann i mål ble vinneren. Omleggingen av arrangementene gav kombinertsporten, som hadde mistet interesse, et etterlengtet løft.

## Medaljer i norske mesterskap

## Referanser


## Eksterne lenker
* 
* 
* 
*  PDF-fil med vinnere av Holmenkollmedaljen
*  PDF-fil med vinnere i Holmenkollen siden 1892
Serge Vohor

**Serge Rialuth Vohor** (1955–2024) var en vanuatisk politiker. Han var medlem av Union of Moderate Parties, et konservativt, fransktalende parti.

Da hans parti kom til makten i 1991 ble Vohor utnevnt til utenriksminister. Vohor var statsminister tre ganger; fra desember 1995 til februar 1996, fra september 1996 til mars 1998 og fra juli 2004 til desember 2004.

## Referanser


## Eksterne lenker
*
Bær

**Bær** er saftige frukter som vanligvis inneholder flere frø. Disse fruktene er ofte spiselige, og ordet brukes gjerne om frukter som ikke er «bær» i botanisk forstand.

Bær har ofte en farge som skiller dem fra omgivelsene for å øke sjansen for at dyr skal ete dem og dermed spre frøene. Når for eksempel en fugl eter et bær, vil den ikke klare å fordøye frøene, og disse kommer uskadde ut sammen med fuglens avføring. Siden fugler ofte flyr over lange avstander, er dette en effektiv måte for bærplantene å spre seg over store områder på.

## Botanisk definisjon
Botanisk sett er bær en av fire frukttyper, nærmere bestemt en saftig, kjøttfull frukt produsert fra ett eneste fruktemne. I de fleste tilfeller har bæret flere frø, men her finnes unntak (f.eks. avokado).

Begrepet bær brukes altså på en annen måte i botanisk sammenheng enn det gjør i kulinarisk sammenheng. Etter botanikkens definisjon er et bringebær  en sammensatt steinfrukt (samfrukt). Bjørnebær er en  hjelpefrukt, også kalt en «falsk frukt» fordi det vi tenker på som frukten ikke er dannet av fruktbladet, men av blomsterbunnen. Jordbæret er også en hjelpefrukt. Den egentlige frukten er de små nøttene som er spredt utover på utsiden. Kirsebær er en steinfrukt, med en hard «stein» med frøet inni.

Eksempler på bær i botanisk sammenheng er tomat, banan, agurk, appelsin, druer, kumquat,  vannmelon,  gresskar og avokado.

## Liste over bær
En ufullstendig liste over frukter som er omtalt som bær i dagligtale, uavhengig av den botaniske definisjonen. Vær oppmerksom på at bærene i listen ikke nødvendigvis er spiselige.

Fil:Berries (USDA ARS).jpg|vanlige bær i handelen
Fil:Berberis vulgaris 2 RF.jpg|berberis
Fil:Blackberries (Rubus fruticosus).jpg|bjørnebær
Fil:Fresh bilberries picked in Tuntorp 4.jpg|blåbær
Fil:Boysenberry.jpg|boysenbær
Fil:Raspberry - whole (Rubus idaeus).jpg|bringebær
Fil:Juniperus communis fruits - Keila.jpg|einebær
Fil:Ab plant 1233.jpg|heggbær
Fil:Бузина elderberry.JPG|hyllebær
Fil:Garden strawberry (Fragaria × ananassa) single2.jpg|jordbær
Fil:Prunus cerasus wisnia.JPG|kirsebær
Fil:Empetrum nigrum 15-p.bot-empet.nig-21.jpg|krekling
Fil:20131125Viburnum opulus.jpg|krossved
Fil:(ms) Lonicera xylosteum 5.jpg|leddved
Fil:Prunus Avium.jpg|moreller
Fil:Cloudberries.jpg|multer
Fil:Attention To The Detail (14577331673).jpg|rips
Fil:Berries6.jpg|rognebær
Fil:Arctostaphylos alpina no.jpg|rypebær
Fil:Schwarze Johannisbeeren Makro.jpg|solbær
Fil:20170814Prunus spinosa1.jpg|slåper
Fil:Stachelbeere (Ribes uva-crispa).jpg|stikkelsbær
Fil:Atlas roslin pl Aronia czarna 3049 6388.jpg|svartsurbær
Fil:Lillakas Muhust.jpg|teiebær
Fil:VacciniumOxycoccos2.jpg|tranebær
Fil:Abuluntu Vaccinium vitis-idaea.jpg|tyttebær
Fil:Rosaceae- Rubus arcticus (Arctic Raspberry) 2.jpg|åkerbær


## Referanser



## Eksterne lenker
*
Avføringsmiddel

**Avføringsmiddel**, også kalt **avførende middel**, **laksérmiddel** eller **laksativ**, er et middel for å fremme avføring, såkalt defekasjon. Avførende midler brukes ved forstoppelse og før visse undersøkelser og operasjoner.

## Typer
Det finnes flere ulike avføringsmidler. 

### Bulkmidler
**Romoppfyllende midler* er forskjellige stoffer som trekker til seg væske slik at tarminnholdet utvides og stimulerer tarmveggen og bevegelsene i den (den såkalte peristaltikken).  Slike avføringsmidler kan være kostfiber (for eksempel hvetekli), linfrø, loppefrø
*Andre *Vannbindende midler* trekker også til seg væske. Slike midler kan være magnesiumsulfat og sukkerarter som mannitol, sorbitol og laktulose. 

### Stimulerende midler
**Smørende og bløtgjørende avføringsmidler* er oljer som mykner og smører tarmene slik at tarminnholdet glir lettere. Smørende avføringsmidler kan for eksempel være flytende parafin.
**Irriterende avføringsmidler*, eller midler som stimulerer sekretproduksjonen og motorikken i tarmene, vil irritere og stimulere slimhinnene og øke aktiviteten. Det kan være lakseroljer og legemidler som Pursenid, Toilax og Dulcolax.

For øvrig er daglig fysisk aktivitet og rikelig med væske gunstig for avføringen.

## Se også
* Laksantia
* Forstoppelse
* Tarm
* Peristaltikk
* Avføring

## Eksterne lenker
* Søk på ''avføringsmidler'' i Lommelegen.no
Vanuatus geografi

**[[Vanuatu]]**, tidligere kalt Ny-Hebridene, er en øygruppe i det sørlige stillehavet, cirka 3/4 på veien fra Hawaii til Australia. Vanuatus nærmeste naboer er Salomonøyene og Ny-Caledonia. Landet har et areal på  km² og består av over 80 øyer, med en samlet kystlinje på 2&nbsp;528&nbsp;km. Klimaet er tropisk; moderert av sørøstlig passatvind og terrenger av mest fjell av vulkansk opphav; snevre kystsletter. Det høyeste punktet er Tabwemasana, som er  meter høyt. 
Landet består av 2% dyrket mark, 10% permanent plantebruk, 2% permanent beiteland og 75% skoger og skogstrøk.
Frokost

**Frokost**, eller **morgenmat**, er i Norge og mange andre land synonymt med dagens første måltid, når maten inntas på morgenen. I Danmark er imidlertid frokost synonymt med lunsj, mens det første måltidet på morgenen kalles morgenmat. Det het måltidet også i Norge i riktig gamle dager, der frokosten også har blitt kalt *åbit*, *bisken*, *morgonbete* og *føredugurd*. Som sådan deles gjerne dagenes måltider inn i fire; frokost, lunsj, middag og kveldsmat.

## Internasjonal frokost

Hva folk spiser til frokost varierer fra individ til individ, hjem til hjem, og fra land til land, for ikke å glemme hvilken økonomi man har. På hoteller og lignende steder serveres det gjerne en såkalt kontinental frokost, som typisk består som oftest bestående av bakervarer som croissant, bagett og brødskiver, smør og syltetøy, eventuelt ost eller skinke, fruktjuice, kaffe og te. En britisk variant av kontinentalfrokosten kalles full engelsk frokost og består gjerne av speilegg, bacon, krydra stekepølser, tomatbønner, tomat, toast, røstipotet og stekt blodpudding. En tredje variant er amerikansk frokost, som typisk består av speilegg eller posjert egg, bacon og pølser, Frokostburrito, brød og loff med smør og syltetøy, pannekaker med sirup, frokostblanding, appelsinjus, kaffe og te. I Skandinavia serverer gjerne hotellene en rikholdig frokostbuffet, etter prinsippet «velg selv hva du vil ha og spis så mye du vil».

## Typisk hjemmefrokost
Både i Skandinavia og Storbritannia er speilegg og bacon med brød og stekte poteter til en ganske vanlig frokost for mange, kanskje spesielt i helgene. I andre land kan det være vanlig med for eksempel vafler, pannekaker, grøt, toast med syltetøy osv. Det er altså ganske vanlig rundt om i verden å spise varm mat til frokost.

I Norge består en typisk frokost av brød med kokt egg til eller med pålegg på, som ost, skinke og syltetøy med mer. Mange drikker også kaffe, melk og/eller juice til frokosten.

## Referanser




## Eksterne lenker
*
Horten kirke

**Horten kirke**, også kalt **Garnisonskirken**, er en steinkirke på Karljohansvern, vis-à-vis «Vervensporten» (Horten Industripark), i Horten i Vestfold.

## Historikk
Kirken er tegnet av arkitekt Christian Henrik Grosch, en langkirke i nygotisk stil og stod ferdig oppført i 1855. Under siste krig ble Marinens Hovedverft, som da var okkupert av tyskerne, fullstendig utbombet. Det ble først sluppet ned markeringslys rundt vertfsområdet, samt en annen farge rundt kirken. Bombingen ble deretter utført med det som vel må regnes som datidens "kirurgiske presisjon", da kirken ble så å si urørt, mens verftet ble lagt i grus. En stor stein traff dog kirken under bombingen, og den ligger fortsatt på en bjelke på kirkens loft.

## Inventar
Altertavlen er en kopi av Adolph Tidemands «Jesu dåp». Carl Julius Lorch malte kopien i Tidemands atelier i Tyskland og den ble satt opp i Horten før originalen kom på plass i Trefoldighetskirken i Oslo. Altertavlen avløste et stort malt trekors.

Døpefonten er laget av straffanger på Akershus festning.

Veslemøy Nystedt Stoltenbergs fire glassmalerier har jul, påske, pinse og ««Det nye Jerusalem» som motiv. De kom på plass i 1990 og 1992. Bombingen 9. april 1940 smadret de glassmalerier kirken hadde hatt fra 1920.

Krusifikset på alteret er skåret i tre av kunstneren Torbjørn Danielsen.

Kirkeskipet er en modell av en dampfregatt fra 1850-60. 

File:Horten kirke.JPG|Vedlikeholdsarbeide på Horten kirke
Fil:Horten Kirke side 20060415.jpg|Horten kirke ligger på Karljohansvern i Horten.


## Vedlikehold
Kirken har nylig gjennomgått utvendig vedlikehold, der deler av taket ble byttet, og fasaden ble sikret og restaurert. Innvendig er det installert nytt orgel, som stod ferdig til advent 2013, og ble innviet 19. januar 2014.

## Referanser


## Eksterne lenker
* Om Horten kirke i ''Borreminne'' fra 2004
* Horten kirkes 150-årsjubileum 2005
* Om Horten kirke i ''Borreminne'' fra 1994
* Høyoppløste fotografier av kirken
* Horten kirkelige fellesråd
* 
*
Luganville

**Luganville** er den nest største byen i stillehavsrepublikken Vanuatu. Den er lokalisert på øya Espiritu Santo i provinsen Sanma. Befolkningen er 10&nbsp;738.
Umbrella

::*For sangen av [[Rihanna]] ved samme navn, se [[Umbrella (sang)]].*

**Umbrella** var en prøvesprengning av en atombombe gjennomført av USA under Operation Hardtack I. Detonasjonen ble utført i sjøen ved atollen Enewetak i Stillehavet 8. juni 1958. Bomben var på 8 kilotonn (38 terajoule) og ble detonert under havoverflaten.

## Se også
*Liste over prøvesprengninger

## Referanser
Roberto Carlos

:*For den brasilianske popstjernen, se [[Roberto Carlos Braga]]*

**Roberto Carlos da Silva Rocha** (født 10. april 1973 i Garça, São Paulo) er en brasiliansk tidligere fotballspiller. Hans siste opptreden som fotballspiller var som spillende manager i den indiske klubben Delhi Dynamos i 2015.

Roberto Carlos er regnet som en av tidenes beste venstrebacker innen fotballen. Han hadde en energisk spillestil, men mest av alt er det den dødelige skuddfoten han er kjent for.

På klubbnivå har Roberto Carlos spilt for Palmeiras, Inter Milan, Real Madrid, Fenerbahçe og Anzji.

Han har over 100 landskamper for , og var med på å vinne VM i 2002 etter å ha tatt sølv i 1998. Han ble verdensberømt etter at han scoret et utrolig frisparkmål mot  i prøve-VM 1997.

I desember 2004 fikk Roberto Carlos spansk statsborgerskap, men beholdt samtidig sitt brasilianske.

## Referanser


## Eksterne lenker
* 
* 
* 
*
Bobby Moore

**Robert Frederick Chelsea «Bobby» Moore** (født 12. april 1941 i Barking, død 24. februar 1993) var en britisk fotballspiller. Han ble i 1964 kåret til Football Writers' Association Footballer of the Year.

Bobby Moore tilbrakte størstedelen av karrieren i West Ham United. Med West Ham vant han FA-cupen i 1964 ved å slå Preston North End i finalen, og vant cupvinnercupen i 1965.

Karrierens absolutte høydepunkt kom under VM i 1966, som kaptein på  som ble verdensmestre på hjemmebane.

I 1975 spilte Moore cupfinale for Fulham, men tapte 0–2 for nettopp West Ham. I 1977 avsluttet Moore spillerkarrieren i Fulham FC.

## Referanser


## Eksterne lenker
* 
* 
*
Seminole (prøvesprengning)

**Seminole** var en prøvesprengning av en atombombe under Operation Redwing. Detonasjonen ble utført på atollen Enewetak i Stillehavet 6. juni 1956. Bomben var på 13,7 kilotonn (57,4 terajoule.) Detonasjonen ble utført 2 meter over bakken og er kjent for å være blant de mest spektakulære av de mindre atombombene som er blitt detonert.

## Se også
*Liste over prøvesprengninger

## Referanser
Øystese

**Øystese** er et tettsted i Kvam kommune i Vestland, og ligger ved Hardangerfjorden, 7 km øst for Norheimsund. Navnet Øystese kommer trolig fra gammelnorsk *Eistvesvin*, det hellige stedet for gudstilbedelse. Tettstedet var i 2013 og fra 2019 til 2023 av Statistisk sentralbyrå slått sammen med tettstedet Norheimsund. Siden 2024 er Øystese eget tettsted igjen.

## Kultur
Fylkesvei 7 går gjennom bygda, som er kjent for skulpturmuseet etter bildehoggeren Ingebrigt Vik. Ved siden av museet ligger kunsthuset Kabuso, som har utstillinger, konserter og egen kafé. I Øystese arrangeres også populærmusikkfestivalen Bygdalarm. Øysteseelva renner gjennom bygda, og spesielt fossen Ørredalsfossen regnes som en attraksjon. Fitjadalen, som Øysteseelva renner gjennom, er et populært område for turliv, jakt og fiske.  

Et annet turistmål er Gullfiskedammen (Skårsvatnet), der det lever en stamme gullvederbuk som ble satt ut der tidlig på 1900-tallet.

Øystese Musikklag ble grunnlagt i 1917. 

## Næringsliv
Øystese har flere møbelfabrikker. Hardangerfjord Hotel, et trykkeri, meieri, bensinstasjoner og matvarebutikker ligger også i bygda. I Øystese ligger det et treningssenter, en kunstgressbane samt et bowlingsenter.

Gammalost ble produsert fram til omtrent 1990.

## Skole og utdanning
I bygda ligger skolene Øystese barneskule, Kvam ungdomsskule og Øystese gymnas. Sistnevnte tilbyr utplassering av elever i USA. Øystese har også en idrettshall.

## Referanser


## Eksterne lenker
* Kvam herad – kommuneportal
* A-laget til Øystese fotball
* Hordaland Folkeblad
Marino Grimani

** Marino Grimani ** (født  ca. 1489, død 28. september 1546) var en av Den katolske kirkes kardinaler. Han var patriark av Aquileia og titulærpatriark av Konstantinopel.

Han ble kreert til kardinal i mai 1527 av pave Klemens VII med *[[San Vitale (Roma)|San Vitale]]* og senere med *[[San Marcello al Corso]]* som tittelkirke. Det var hans første konsistorium.

## Referanser


## Eksterne lenker
* Biografi på The Cardinals of the Holy Roman Church
Ercole Gonzaga

**Ercole Gonzaga** (født 23. november 1505 i Mantova i Italia, død 2. mars 1563 i Trient) var en av den katolske kirkes kardinaler. Han var biskop av Mantova.

Han ble kreert til kardinal i mai 1527 av pave Klemens VII. Det var hans første konsistorium.
## Liv og virke
Han var nevø til kardinal Sigismondo Gonzaga. I 1520 (eller i 1525 hadde onkelen avstått bispesetet i Mantova til Ercole.

Til tross for sin unge alder arbeidet han iherdig for kirkelig reform, særlig i sitt eget bispedømme, og ble assistert i dette forehavende av sin venn kardinal Gian Matteo Giberti, biskop av Verona. Han levde et plettfritt liv, og et av hans verker, *Vitae Christianae institutio*, vitner om hans fromhet.

Han utgav en katekisme til bruk for prestene i bispedømmet og opprettet et presteseminar, som anbefalt av Tridentinerkonsilet, slik som hans venner kardinalene Gasparo Contarini, Gian Matteo Gilberti, Giovanni Vincenzo Caraffa og andre biskoper hadde gjort selv før konsilet ble sammenkalt.Han finansierte mange unge menns universitetsstudier.

Pavene benyttet ham som utsending ved mange anledninger, blant overfor keiser Karl V og de franske konger.

Ved konklavet 1559 ble det antatt at han skulle bli valgt til pave, men kardinalene ville ikke ha en pave som tilhørte et herskerhus (Gonzagaene regjerte hertugdømmet Mantova).

I 1561 ble han pavelig legat til Tridentinerkonsilet. Til å begynne med møtte han en del motstand, kanskje delvis fordi det ble antatt av mange at han var tilhenger av kommunion under to skikkelser. Paven beholdt ham i vervet selv om han helst ville ha trukket seg. Han døde av feber under konsilet.
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) * bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Antonio Sanseverino (1477-1543) *1531
* Kardinal Giovanni Michele Saraceni (1498-1568) *1536 
* Kardinal Girolamo Seripando, O.E.S.A. (1493-1563) *1554
* Kardinal *Ercole Gonzaga* (1505-1563) *1561 

## Referanser


## Eksterne lenker
* Biografi på The Cardinals of the Holy Roman Church
Såpe

**Såpe** er stoffer, nærmere bestemt alkalisalter, som brukes til å løsne smuss fra overflater som hud og klær. Natriumsalter brukes til å lage faste såper, mens kaliumsalter brukes til å lage flytende såper.

## Historie
Ved å legge bladene av såpeurt (*Saponaria officinalis*) i vann får man såpe.  Såpe kan lages ved å blande fett, for eksempel planteolje eller dyrefett, med aske og vann.  De eldste kjente bevisene for bruk av såpe er 4800 år gamle, fra datidens Babylon.  En babylonsk oppskrift på produksjon av såpe, skrevet på en leirtavle, er 4200 år gammel.  Under utgravingene etter vulkanutbruddet i Pompei i år 79 fant man en såpefabrikk.  

Ordet 'såpe' har sammenheng med protogermansk 'saipo', som ble til latinsk 'sapo'.

## Produksjon
### Syrekatalysert hydrolyse
Ved syrekatalysert hydrolyse av triglyserider dannes fettsyrer som ved nøytralisering med lut gir såpe. For eksempel:

stearinsyre&nbsp;+&nbsp;lut&nbsp;→&nbsp;såpeløsning&nbsp;→&nbsp;fast såpe (natriumstearat)

C17H35COOH(l)&nbsp;+&nbsp;NaOH(aq)&nbsp;→&nbsp;C17H35COO-(aq)&nbsp;+&nbsp;Na+(aq)&nbsp;→&nbsp;C17H35COONa(s)
Hydrokulose er det som skaper reaksjonen mellom atomene.
### Basisk hydrolyse
Ved basisk hydrolyse av triglyserider dannes fettsyrers alkalisalter (såpe) og glyserol. For eksempel: 

## Virkning
Når en fast såpe løses i vann får vi en løsning med natriumioner og fettsyreioner. For eksempel:

C17H35COONa(s)&nbsp;→&nbsp;C17H35COO-(aq)&nbsp;+&nbsp;Na+(aq)

Vann er et godt løsemiddel, men det er polart og løser derfor ikke upolart smuss. Fettsyreionene, *såpeanionene*, derimot, har en hydrofob upolar del og en hydrofil polar del:

Såpeanionene kiler seg inn mellom vannmolekylene i overflaten og reduserer derfor overlatespenningen i vannet. Da preller ikke vannet av, men fukter tøyet. Etter hvert som konsentrasjonen av såpe øker, dannes det et enmolekylært lag av såpeanioner på overflaten og i løsningen dannes det *miceller*. En micelle er en gruppe såpeanioner som er gått sammen i en kuleliknende form der hydrokarbon-halene peker innover mot sentrum av kulen, og de polare hodene ligger ytterst og danner hydrogenbindinger med vann. En micelle inneholder 50-100 såpeanioner så illustrasjonen er ikke helt nøyaktig :

Den upolare delen av såpeanionene søker seg vekk fra det polare vannet og fester seg på smuss. De trenger seg også inn mellom fibrene og mellom fiber og smuss slik at smusset løsner. Den upolare delen av såpeanionene binder seg til fettet slik at de (såpeanionene) ligger som en film rundt hver enkelt fettdråpe. Filmen gjør at dråpene ikke slår seg sammen og ikke fester seg til tøyfibrene igjen. Såpeanionene som festet seg til fibrene har den polare delen ut mot vannet, og vil derfor frastøte filmen rundt det frigjorte fettet.

## Se også
* Vaskemidler

## Eksterne lenker

* Miljødirektoratet: Kjemikalie
* Miljøstatus i Norge: Miljøgifter
Alex Valencia

**Alex Marcel Lund Valencia** (født 22. september 1979 i Bergen) er en norsk tidligere fotballspiller. Han har spilt midtbanespiller og ving og har spilt for Åsane Fotball, Sportsklubben Brann, Idrettsklubben Start, danske Aarhus, Odd Grenland og Fredrikstad FK. Han har også spilt aldersbestemt fotball for KIL/Hemne.

Han slo for alvor gjennom for Brann i 2001. Han ble samme sommer den første bergenser siden Per-Ove Ludvigsen i 1990, som spilte for det norske landslaget. Sesongen etter var han mer variabel i Brann-trøyen og måtte starte enkelte kamper på benken.

Etter at Mons Ivar Mjelde ble Brann-trener i 2003, fikk Valencia stadig mindre tillit og det meste av høstsesongen spilte han stort sett på Branns reservelag. Derfor valgte han å gå til Start foran 2004-sesongen, som da spilte i 1. divisjon. Valencia slet deler av sesongen med skade, men bidro likevel til at Start rykket opp.

I Starts sølvsesong i 2005 var Valencias spill på høyrekanten, og hans dødballer en av de viktigste årsakene til klubbens suksess. Han ble blant annet kåret til Årets spiller i norsk fotball av *[[VG]]*.  Han ble også tatt ut på landslaget igjen. Han har (per januar 2006) spilt fem A-landskamper for . Han har i tillegg spilt åtte kamper for det norske IFS-landslaget i futsal.

Valencia er født i Bergen. Hans mor er fra Colombia. Hans far er fra Norge.

## Referanser


## Eksterne lenker
*
Appleby-in-Westmorland

**Appleby-in-Westmorland** er en by og verdslig sogn i Cumbria i nordvestlige England. Den ligger på innenfor en løkke av elven Eden og har en befolkning som ved folketellingen av 2011 utgjorde 3 048 innbyggere. Den er blant de minste steder i England med bystatus.

Byen ligger i det historiske grevskapet Westmorland hvor byen var dets administrasjonsby. Dens navn er egentlig kun Appleby fram til endringen av lokalstyre i 1974 da grevskapet ble en del av Cumbria. Da det etterfølgersognet ble opprettet for det tidligere borough Appleby, ble navnet endret, men i bevarelse av det historiske grevskapets navn.

Hovednæringsveien er turisme, ettersom byen ligger i naturskjønne omgivelser nær Lake District nasjonalpark. En av de viktigste lokale attraksjoner er Appleby slott, der lady Anne Clifford, 14. baronesse de Clifford (1590-1676), bodde på 1600-tallet. Hun var en beskytter av litteraturen og som vist i hennes dagbok og mange brev, var hun en litterære personlighet i egen rett. I senere år har slottet ikke vært tilgjengelig for publikum, noe som har ført til en nedgang i antall turister. Utenom turisme er mange sysselsatt i landbruket, mens andre pendler til omkringliggende byer.

## Referanser


## Eksterne lenker
* 

* Cumbria County History Trust: Appleby (kun provinsiell forskning)
* Town Council and Tourist Information Centre
Appleby

**Appleby** kan vise til:

* Appleby (Lincolnshire) i England
* Appleby-in-Westmorland i Cumbria, England
* Appleby (Texas) i USA
* Stuart Appleby, en amerikansk golfspiller
Kulturkampen (litteraturhistorie)

**Kulturkampen** refererer til en debatt som foregikk innad i norsk kulturliv i 1930-årene. Navnet er hentet fra kulturkampen i Tyskland, som egentlig var en strid mellom regjeringen og katolikkene på 1870-tallet.

I 1930-årene gikk Norge igjennom en politisk, økonomisk og sosial krise. Det var stor arbeidsløshet som innebar mange streiker og lockouts. Det var politisk kaos, fascismen vokste frem, og den kapitalistiske økonomien datt sammen. Likevel fokuserte ikke den litterære hovedstrømmen på politikk og økonomi, men på psykologi.

Psykologien ble videreutviklet av Sigmund Freud, og hans teorier ble videreført til Norge av skjønnlitterære forfattere i Europa. Hans teorier som vi samlet sett kaller psykoanalysen, er veldig radikale og revolusjonære. Psykoanalysen er teorien om menneskenes naturlige drifter. Den viktigste delen av menneskets utvikling foregår i barndommen. Barnet har en fri, spontan livsglede, som må utvikles for at man skal få tro på seg selv. Samfunnet i 1930-årene dreide seg mye om straff og lydighet – dette ødela barna mente Freud. Det kan komme tilbake igjen i det voksne liv og kan ødelegge en person. Er man ufri som barn, blir man ufri som voksen. Dette skildres i mange verk i 1930-årene. Freuds tanker støttes av de kulturradikale.

Blant de kulturradikale var Sigurd Hoel, Aksel Sandemose og Arnulf Øverland. Blant de kulturkonservative var Eivind Berggrav, Ole Hallesby og Sigrid Undset.
Eden (elv i Cumbria)

**Eden** er en elv i Cumbria i England. Den starter sør for Kirkby Stephen, og renner ut i havet ved Solway Firth. Den totale lengden er omkring 145 km.  Den har gitt navn til dalen Eden Valley og til distriktet Eden. 

Elven har sitt utspring i området mellom Lake District og Penninene. Det første stykket har dalen den renner gjennom, kjent som Eden Valley, bratte sider. Når den når Appleby-in-Westmorland åpner dalen seg, og Eden tar imot vann fra en rekke mindre bekker som renner ut fra Penninene i øst og fra elver som renner fra sjøene i vest. Blant elvene som renner inn i den er Lyvennet, Leith og Eamont. 

Den fortsetter nordover forbi en neolittisk steinsirkel, et oldtidsmonument kalt for Long Meg and Her Daughters, og gjennom de tynt befolkede jordbruksområdene i Cumbria. Etter å ha rent gjennom Wetheral går den gjennom Carlisle, og møter Caldew ved Hadrians mur. Den renner så ut i Solway Firth ikke langt fra utløpet av Esk. 

## Etymologi
Elven var kjent for romerne som Itouna og nedtegnet av den greske geografen Klaudios Ptolemaios på 100-tallet e.Kr. Navnet er avledet fra det keltiske ordet *ituna* i betydningen «vann» eller «(vann)rivende».

## Referanser


## Litteratur
* Hamilton, John ([1993] 1999): *Mallerstang Dale, The Head of the Eden*. Broadcast Books. ISBN 1-874092-21-4.
* Hanson, Neil (1990): *Walking Through Eden*. Pavilion Books. ISBN 1-85145-393-8.
* Wainwright, A (1980): *An Eden Sketchbook*. Westmorland Gazette.

## Eksterne lenker

* 
* Eden Rivers Trust
* River Eden webcam hos Appleby i Westmorland
Benedetto Accolti

**Benedetto Accolti** (1497–1549) var en katolsk kardinal. Han var erkebiskop av Ravenna.

## Liv og virke
Han ble bispeviet 21. desember 1524 av erkebikop Gian Pietro Carafa emeritert biskop av Brindisi; medkonsekrerende var biskop Giacomo Bongalli av Nepi og Sutri, og biskop Giambattista Boncianni av Caserta. 

Han ble kreert til kardinal i mai 1527 av pave Klemens VII. Det var hans første konsistorium.

I 1535 kastet pave Paul III ham i Engelsborgen av en obskur grunn. Han slapp ut etter noen måneder etter at et betydelig pengebeløp var utbetalt.

Han etterlot seg noen skrifter på latin, derav noen dikt i samlingen *Quinque illustrium poetarum carmina*, publisert i Firenze i 1562.

Han var nevø til kardinal Pietro de Accolti.
## Episkopalgenealogi
Hans episkopalgenealogi er:
* Biskop Leone de Simone (?-1469) *bispeviet 1442? 
* Kardinal Oliviero Carafa (1430-1511) *bispeviet 1458 
* Erkebiskop Gian Pietro Carafa (1446-1559) *1506
* Kardinal *Benedetto Accolti* (1497-1549) *1524

## Referanser


## Eksterne lenker
* The Cardinals of the Holy Roman Church
Eamont

**Eamont** er en elv i Cumbria, England. Den er en av de største elvene som renner inn i Eden.

Elven starer ved innsjøen Ullswater, en av sjøene i Lake District, og flyter rundt 19&nbsp;km før den møter Eden. Bekken Dacre og elven Lowther renner inn i Eamont. Omkring 5&nbsp;km øst for Penrith renner så Eamont inn i Eden. Den er attraktiv for ørretfiskere med flue og som karakteriserer elven som «mellomstor».

## Referanser


## Eksterne lenker
* «River Eamont», tilgang, tillatelser og forbud til elven
Baryton (instrument)

**Baryton**  er et musikkinstrument i messingblåserfamilien, og tilhører saxhornene. Den har 3 ventiler; noen modeller har også en 4. ventil (kvartventil). Instrumentet er stemt i B, en oktav under trompeten. Den spiller i samme leie som, og ser ut som en eufonium, men de har forskjellig boring. 

Baryton er en del av den faste besetningen i brassband. Klangmessig ligger den mellom trombone og eufonium. Baryton er et soloinstrument. i messinggruppen og er ofte med og spiller basstemme. Baryton er et av de dyreste instrumentene i et vanlig korps, Prisen ligger vanligvis mellom kr. 45 000 og kr. 65 000.

## Se også
* Eufonium

## Eksterne lenker
*
Sudoku

**Sudoku**, også kalt **su doku**, er et tallspill som går ut på å plassere sifre i rutemønstre. Det klassiske og opprinnelige rutemønsteret består av 9×9 ruter som igjen er delt inn i ni mindre bokser på 3×3 ruter. Oppgaven går ut på å plassere sifrene 1 til 9 slik at alle de loddrette og vannrette radene inneholder sifrene 1 til 9 en gang (slik at også hver 3×3-boks inneholder alle sifrene én gang).

Selv om tall er den vanligste måten å spille sudoku på, kan det også spilles med bokstaver eller bilder. Det finnes også et lignende spill som heter wordoku.

Vanskelighetsgraden avhenger ikke først og fremst av hvor mange tall som allerede er fylt inn, men hvordan tallene er plassert. Hvis en boks f.eks. inneholder seks tall er det bare tre tall som må fylles inn, og ved å sjekke vannrett og loddrett kan man se om det er ruter som må utelukkes fordi den raden allerede inneholder tallet. Men det som mest påvirker vanskelighetsgraden er om en rad med kvadrater inneholder samme tall to ganger. Plasseringen av dette tallet i det tredje kvadratet i raden er da begrenset til maksimalt tre mulige felter, og er noen av disse fylt ut allerede vil det være enda enklere. 

Navnet kommer av de japanske ordene for *tall* (sū) og *én* eller *alene* (doku), og er en forkortelse for frasen «数字は独身に限る» (*Sūji wa dokushin ni kagiru*), et ordspill som henspiller på at tallene må stå alene.

Sudoku genereres i ulike nivåer av datamaskiner og trenger derfor vanligvis ikke en menneskelig forfatter. Et flertall av sudoku er derfor automatisk produsert ved hjelp av algoritmer. Flere norske aviser begynte med sudoku i 2005: Dagens Næringsliv var først ute med å presentere sudoku, med en lengre omtale av fenomenet og en oppgave (med løsning i samme avis) lørdag 28. mai. Avisen startet med daglige sudoku 18. juni. Disse er laget av Mark Huckvale og sies å ha kun én mulig løsning, i tillegg skal de kunne løses logisk uten bruk av prøving og feiling. Huckvales oppgaver skal ifølge opphavsmannen kunne løses på under en halvtime.

Adresseavisen presenterte et sudoku tirsdag 31. mai (med løsning dagen etter), og begynte med daglige sudoku lørdag 4. juni. Aftenposten (morgen) begynte med lyn-sudoku mandag 6. juni. I Aftenpostens lyn-sudoku skal man plassere sifrene 1 til 6 i ni bokser med 2×3 ruter. Neste avis som kastet seg på sudoku-bølgen var Stavanger Aftenblad, som begynte med oppgaver torsdag 9. juni. Vårt Land presenterte sudoku 11. juni og VG begynte 15. juni, og har hatt tre daglige brett siden 22. august. De fleste avisene presenterer løsningen på oppgaven i neste utgave av avisen, men Adresseavisen har løsning i samme avis.

Andre aviser med sudoku-oppgaver er BA, Bergens Tidende, Fædrelandsvennen, Brønnøysunds Avis (lyn-sudoku), Bladet Tromsø, Troms Folkeblad, Gudbrandsdølen Dagningen, Drammens Tidende og Ukeavisen Ledelse.

Per desember 2005 er det trolig vanskeligere å finne dagsaviser uten sudoku enn med. Det finnes også en stor mengde bøker om sudoku på det norske markedet, både på engelsk og på norsk.

## Se også

* Kakuro

## Eksterne lenker
* Stavanger Aftenblad lanserer sudoku